వెస్టిండీస్‌పై సెంచరీతో అనుమానాలకు ఫుల్‌స్టాప్‌:L సాహా
కోల్‌కతా: వెస్టిండీస్‌ పర్యటన తన కెరీర్‌లో కీలక మలుపు కాకపోయినా తనకున్న ఎన్నో సమాధానాలకు ఈ పర్యటన జవాబిచ్చిందని యువ వికెట్‌ కీపర్‌ వృద్దిమాన్‌ సాహా స్పష్టం చేశారు.గతంలో భారీ స్కోరు చేయలేననే ఒక అను మానం మనసులో బలంగా ఉండేదని,అయితే వెస్టిండీస్‌ పర్యటనల సెంచరీ చేయడం ద్వారా దాన్ని నివృత్తి చేసుకో గలిగినట్లు సాహా పేర్కొ న్నాడు. గతంలో ఎన్నడూ టెస్ట్‌ మ్యాచ్‌ ఆడినా బ్యాటిం గ్‌లో స్థాయికి తగ్గ ఆట ఆడే అవకాశం తక్కువగా వచ్చేది. దీంతో నేను భారీ స్కోర్లు చేయలేనేమోనని అనుమానం ఏర్పడింది.అయితే వెస్టిండీస్‌ లో సెంచరీ చేయడంతో నా అనుమా నాలకు పుల్‌స్టాప్‌ పడింది.నాకు చాలా సంతృప్తి ఇచ్చిన ఇన్నింగ్స్‌లో ఈ సెంచరీ కూడా ఒకటి. ఒక బాధ్యతాయుతమైన ఇన్నింగ్స్‌ ఆడి నాపై ఉంచిన నమ్మకాన్ని నిలబెట్ట డంతో నాపై నమ్మకం పెరిగింది అని సాహా పేర్కొన్నాడు.కాగా 2010 దక్షిణాఫ్రికా సిరీస్‌తో టెస్టుల్లో సహా అరంగేట్రం చేశాడు.గత ఏడాది శ్రీలంక పర్యటనలో రెండు హాఫ్‌ సెంచరీలు చేయగా,పలుమార్లు 30 పరుగులు వద్ద నిష్క్రమించాడు. కాగా తాజా వెస్టిండీస్‌ టూర్‌లో మొ దట 40,47 పరుగులు నమోదు చేసిన సాహా ఆ తరువాత సెం చరీతో సత్తా చాటాడు.సుమారు 22 టెస్ట్‌లకు ఇన్నింగ్స్‌ల తరువాత సాహా తన కెరీర్‌లో తొలి టెస్ట్‌ సెంచరీ నమోదు చేశాడు.